Petreni (Hunedoara)

Petreni [petrenj] estas vilaĝo en la rumana distrikto Hunedoara, sep kilometrojn sude de Deva; ĝi administre apartenas al la komunumo Băcia.

Ĝis 1919 ĝi apartenis al la hungara departemento Hunyad.

Petreni situas ĉe la rivero Strei; ponto kaj la komunuma vojo DC50 ligas ĝin al Băcia, kiu foras du kilometrojn, kaj al la nacia vojo DN66.

En 1947 oni trovis en Petreni la murojn de antikva romiana vilao (villa rustica).

Kategorio:Vilaĝoj de distrikto Hunedoara
Kategorio:Vilaĝoj de Rumanio
Kategorio:Distrikto Hunedoara